Η ναυμαχία του Ναβαρίνου. Ελαιογραφία του 1831.
Ο **Λουί Αμπρουάζ Γκαρνερέ** (*Louis Ambroise Garneray*, 1783-1857) ήταν Γάλλος ζωγράφος, χαράκτης και συγγραφέας που διακρίθηκε για τις θαλασσογραφίες του.

Βιογραφία
---------

Ήταν γιος του ζωγράφου Ζαν Φρανσουά Γκαρνερέ και σε ηλικία 13 ετών παράτησε στις καλλιτεχνικές του σπουδές και κατατάχτηκε στο γαλλικό ναυτικό ενώ αργότερα έγινε κουρσάρος. Αιχμαλωτίστηκε το 1806 από τους Βρετανούς και παρέμεινε αιχμάλωτος ως το 1814, χρονιά που επέστρεψε στην πατρίδα του. Κατά τα χρόνια της Παλινόρθωσης διακρίθηκε ως θαλασσογράφος. Το 1817 εισήλθε στην υπηρεσία του δούκα της Angouleme αλλά ταυτόχρονα συμμετείχε σε φιλελεύθερους κύκλους της εποχής και είχε επαφές με προσωπικότητες όπως ο Φρανσουά-Ρενέ ντε Σατωμπριάν και ο Victor-Joseph Étienne de Jouy.

Συμμετείχε σε εκθέσεις του Σαλονιού του Παρισιού, εργάστηκε στο μουσείο της Ρουέν την περίοδο 1832 - 1837 ενώ από το 1841 και έπειτα εργάστηκε σε βιοτεχνία πορσελάνης στις Σέβρες, φτιάχνοντας μια σειρά πολυάριθμων πινάκων από πορσελάνη. Πέθανε το 1857.

Έργο
----

Ο Γκαρνερέ συγκαταλέγεται σε μια κατηγορία καλλιτεχνών που ασχολήθηκαν με τη θαλασσογραφία έχοντας υπάρξει και οι ίδιοι ναυτικοί. Εκείνη τη χρονική περίοδο η θαλασσογραφία σε αντίθεση με τους προηγούμενους αιώνες όταν και είχε γνωρίσει μεγάλη άνθιση, είχε γίνει αντικείμενο ασχολίας συγκεκριμένης κατηγορίας ζωγράφων οι οποίοι κατείχαν τη ναυτική τέχνη. Το έργο του περιλαμβάνει 141 ελαιογραφίες, 176 χαρακτικά και 22 υδατογραφίες. Επίσης έγινε γνωστός και για το συγγραφικό του έργο από το οποίο ξεχωρίζουν η συνεργασία του με τον Victor-Joseph Étienne de Jouy, (*Vues des cotes de France dans l'ocean et dans la. Mediterranee*,Παρίσι, 1815 - 1832) και τα απομνημονεύματα του, τα οποία εκδόθηκαν το 1851 και γνώρισαν σημαντική ανταπόκριση από το αναγνωστικό κοινό. Μεταξύ των έργων του περιλαμβάνονται και διάφορες συνθέσεις του εμπνευσμένες από την Ναυμαχία του Ναβαρίνου.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11904162n. Ανακτήθηκε στις 10  Οκτωβρίου 2015.
2. 1 2  «Louis Garneray». (Ολλανδικά) *RKDartists*. 30273.
3. ↑  «Ambroise Louis Garneray». (Γαλλικά) *Βάση δεδομένων Léonore*. Υπουργείο Πολιτισμού της Γαλλίας. LH//1075/63.
4. ↑  (Αγγλικά) *SNAC*. w6qk0tfz. Ανακτήθηκε στις 9  Οκτωβρίου 2017.
5. ↑  (Ολλανδικά) *RKDartists*. rkd.nl/explore/artists/30273. Ανακτήθηκε στις 27  Μαΐου 2020.
6. 1 2  (Ολλανδικά) *RKDartists*. 30273. Ανακτήθηκε στις 18  Νοεμβρίου 2021.
7. ↑  (Αγγλικά) *Union List of Artist Names*. 6  Απριλίου 2018. 500030924. Ανακτήθηκε στις 14  Μαΐου 2019.
8. ↑  (Αγγλικά) *Union List of Artist Names*. 6  Απριλίου 2018. 500030924. Ανακτήθηκε στις 21  Μαΐου 2021.
9. ↑  TO BHMA, Η Ελληνική Επανάσταση και τα πάθη της Ιστορίας.
10. 1 2 3  *Η Ελληνική Επανάσταση ο Ντελακρουά και οι Γάλλοι ζωγράφοι (1815 - 1848)*. Αθήνα: Εθνική Πινακοθήκη και Μουσείο Αλέξανδρου Σούτζου. 1997. σελίδες 162–164. ISBN 960-7791-00-2.

Εξωτερικοί σύνδεσμοι
--------------------

* Πολυμέσα σχετικά με το θέμα  Ambroise-Louis Garneray στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 226176988
* **Europeana**: agent/base/14559
* **ΕΒΕ**: 103795
* LCCN: n86008677
* ISNI: 0000 0003 6454 5600
* GND: 119191946
* SUDOC: 026882175
* BNF: cb11904162n (data)
* ULAN: 500030924
* NKC: xx0012714
* The Léonore id LH//1075/63 is not valid.
* BNE: XX1319311
* RKD: 30273

 |

 |